Neuvoston asetus (EY) N:o 3093/94, annettu 15 päivänä joulukuuta 1994, otsonikerrosta heikentävistä aineista



Virallinen lehti nro L 333 , 22/12/1994 s. 0001 - 0020

Suomenk. erityispainos Alue 15 Nide 14 s. 0137

Ruotsink. erityispainos Alue 15 Nide 14 s. 0137



NEUVOSTON ASETUS (EY) N:o 3093/94, annettu 15 päivänä joulukuuta 1994, otsonikerrosta heikentävistä aineista EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan, ottaa huomioon komission ehdotuksen(1), ottaa huomioon talous- ja sosiaalikomitean lausunnon(2), noudattaa perustamissopimuksen 189 c artiklassa tarkoitettua menettelyä(3), sekä katsoo, että otsonikerrosta heikentävien aineiden jatkuvien nykyisen suuruisten päästöjen on todettu aiheuttavan otsonikerrokselle merkittäviä vaurioita, otsonikerrosta heikentävistä aineista 4 päivänä maaliskuuta 1991 annettua neuvoston asetusta (ETY) N:o 594/91(4) on muutettu asetuksella (ETY) N:o 3952/92(5); selvyyden vuoksi on suotavaa laatia mainittu asetus uudestaan tämän muutoksen yhteydessä, yhteisöllä ympäristöstä ja kaupasta olevan vastuun vuoksi kaikki jäsenmaat sekä yhteisö ovat liittyneet osapuoliksi otsonikerroksen suojelua koskevaan Wienin yleissopimukseen ja Montrealin pöytäkirjaan otsonikerrosta heikentävistä aineista, sellaisena kuin se on muutettuna pöytäkirjan osapuolten toisessa kokouksessa Lontoossa, uusien tieteellisten todisteiden perusteella Montrealin pöytäkirjan osapuolet ovat Kööpenhaminassa pidetyssä neljännessä kokouksessaan, jossa yhteisöllä ja jäsenmailla oli johtava asema, hyväksyneet toisen muutoksen pöytäkirjaan lisätoimenpiteiden säätämiseksi otsonikerroksen suojelemiseksi, on tarpeen toteuttaa yhteisön tasolla toimenpiteitä yhteisöllä yleissopimuksen ja pöytäkirjan toisen muutoksen perusteella olevien velvoitteiden täytäntöönpanemiseksi, erityisesti yhteisössä tapahtuvan metyylibromidin ja osittain halogenoitujen bromifluorihiilivetyjen tuotannon ja tarjonnan sekä osittain halogenoitujen kloorifluorihiilivetyjen tarjonnan ja käytön valvomiseksi, erityisesti tieteellisten todisteiden perusteella on asianmukaista joissakin tapauksissa ottaa käyttöön pöytäkirjan toiseen muutokseen sisältyviä rajoitustoimenpiteitä tiukempia toimenpiteitä, on suotavaa tarkistaa määräajoin otsonikerrosta heikentävien aineiden hyväksytyt käyttötarkoitukset komiteamenettelyn avulla, otsonikerrosta heikentävien aineiden markkinakehitystä on tarpeen tarkkailla, ottaen erityisesti huomioon riittävä tarjonta välttämättömiä käyttötarkoituksia varten ja asianmukaisten korvaavien aineiden kehitysvaihe, mutta myös otsonikerrosta heikentävien aineiden, jotka lasketaan vapaasti liikkeelle yhteisössä, tuonnin pitäminen vähimmäistasolla, olivatpa aineet käyttämättömiä, talteenotettuja tai regeneroituja, ja olisi ryhdyttävä kaikkiin toteutettavissa oleviin varotoimenpiteisiin otsonikerrosta heikentävien aineiden vuotojen estämiseksi ja edistettävä näiden aineiden talteenottoa käytön jälkeen, jotta ne voitaisiin kierrättää ja hävittää turvallisesti, ON ANTANUT TÄMÄN ASETUKSEN: I LUKU JOHDANTOSÄÄNNÖKSET 1 artikla Soveltamisala Tämä asetus koskee täysin halogenoitujen kloorifluorihiilivetyjen, muiden täysin halogenoitujen kloorifluorihiilivetyjen, halonien, hiilitetrakloridin, 1,1,1-trikloorietaanin, metyylibromidin, osittain halogenoitujen bromifluorihiilivetyjen ja osittain halogenoitujen kloorifluorihiilivetyjen tuotantoa, tuontia, vientiä, tarjontaa, käyttöä ja/tai talteenottoa. Se koskee myös tietojen antamista näistä aineista. 2 artikla Määritelmät Tässä asetuksessa tarkoitetaan: - 'pöytäkirjalla` Montrealin pöytäkirjaa otsonikerrosta heikentävistä aineista, joko sen alkuperäistä versiota vuodelta 1987, mukautettuna vuosina 1990 ja 1992, sen toisintoa sellaisena kuin se on muutettuna vuonna 1990 ja mukautettuna vuonna 1992 tai sen vuonna 1992 muutettua toisintoa; - 'osapuolilla` mitä tahansa pöytäkirjan osapuolta; - 'valtiolla, joka ei ole pöytäkirjan osapuoli` mitä tahansa valtiota tai alueellista taloudellisen yhdentymisen järjestöä, joka tietyn valvottavan aineen osalta ei ole suostunut sitoutumaan tätä ainetta koskeviin rajoitustoimiin; - 'valvottavilla aineilla` täysin halogenoituja kloorifluorihiilivetyjä, muita täysin halogenoituja kloorifluorihiilivetyjä, haloneja, hiilitetrakloridia, 1,1,1-trikloorietaania, metyylibromidia, osittain halogenoituja bromifluorihiilivetyjä ja osittain halogenoituja kloorifluorihiilivetyjä joko yksinään tai seoksessa. Tämä määritelmä ei kata mitään valvottavia aineita, joita on muussa tuotteessa kuin kyseisen aineen kuljettamiseksi tai varastoimiseksi käytetyssä astiassa, eikä mitättömän pieniä määriä valvottavia aineita, jotka ovat syntyneet satunnaisesti tai sivutuotteena valmistusprosessin aikana, eikä lähtöaineita, jotka eivät ole reagoineet tai niiden käyttöä vaikuttavina aineina valmistusprosessissa, jossa ne esiintyvät kemiallisissa aineissa pieninä määrinä epäpuhtauksia tai joita vapautuu tuotteen valmistuksen tai käsittelyn aikana; - 'täysin halogenoiduilla kloorifluorihiilivedyillä` liitteessä I olevassa I ryhmässä lueteltuja valvottavia aineita, mukaan lukien niiden isomeerit; - 'muilla täysin halogenoiduilla kloorifluorihiilivedyillä` liitteessä I olevassa II ryhmässä lueteltuja valvottavia aineita, mukaan lukien niiden isomeerit; - 'haloneilla` liitteessä I olevassa III ryhmässä lueteltuja valvottavia aineita, mukaan lukien niiden isomeerit; - 'hiilitetrakloridilla` liitteessä I olevassa IV ryhmässä mainittua valvottavaa ainetta; - '1,1,1-trikloorietaanilla` liitteessä I olevassa V ryhmässä mainittua valvottavaa ainetta; - 'metyylibromidilla` liitteessä I olevassa VI ryhmässä mainittua valvottavaa ainetta; - 'osittain halogenoiduilla bromifluorihiilivedyillä` liitteessä I olevassa VII ryhmässä lueteltuja valvottavia aineita, mukaan lukien niiden isomeerit; - 'osittain halogenoiduilla kloorifluorihiilivedyillä` liitteessä I olevassa VIII ryhmässä lueteltuja valvottavia aineita, mukaan lukien niiden isomeerit; - 'tuottajalla` luonnollista henkilöä tai oikeushenkilöä, joka valmistaa valvottavia aineita yhteisössä; - 'tuotannolla` tuotettujen valvottavien aineiden määrää vähennettynä osapuolten hyväksymien menetelmien mukaisesti tuhotulla määrällä sekä vähennettynä kokonaan raaka-aineena toisten kemiallisten aineiden tuotannossa käytettävällä määrällä. Talteenotettavaa ja regeneroitua määrää ei pidetä 'tuotantona`; - 'yrityksellä` luonnollista henkilöä tai oikeushenkilöä, joka tuottaa, kierrättää markkinoille luovuttamista varten tai käyttää yhteisössä valvottavia aineita teollisiin tai kaupallisiin tarkoituksiin tai joka laskee yhteisössä vapaasti liikkeelle tällaisia tuotuja aineita tai vie tällaisia aineita yhteisöstä teollisiin tai kaupallisiin tarkoituksiin; - 'otsonia kuluttavaa ominaisvaikutusta ilmaisevalla kertoimella` (ozone-depleting potential, ODP) liitteen I viimeisellä palstalla määritettyä lukua, joka edustaa kunkin valvottavan aineen mahdollista vaikutusta otsonikerrokseen; - 'arvioidulla määrällä` määrää, joka on saatu kertomalla kunkin valvottavan aineen määrä sen liitteessä I määritetyllä otsonia kuluttavaa ominaisvaikutusta ilmaisevalla kertoimella ja laskemalla saadut luvut kunkin liitteen I valvottavan aineryhmän osalta erikseen yhteen; - 'teollisuuden järkeistämisellä` pöytäkirjan osapuolten välillä tai jäsenvaltion sisällä tapahtuvaa yhden tuottajan arvioidun määrän tai sen osan siirtymistä toiselle taloudellisen tehokkuusedun saavuttamiseksi tai tehtaiden sulkemisesta aiheutuvaksi ennakoidun tarjonnan vähenemiseen vastaamiseksi; - 'talteenotolla` esimerkiksi koneista tai laitteistoista peräisin olevien valvottavien aineiden keräämistä ja varastointia niiden huollon aikana tai ennen niiden käytöstä poistamista; - 'kierrätyksellä` talteenotetun valvottavan aineen uudelleenkäyttöä peruspuhdistuksen, kuten suodatuksen ja kuivauksen, jälkeen. Lämmönsiirtoaineiden kierrätys käsittää tavallisesti palautuksen takaisin laitteistoihin, mikä tehdään usein paikan päällä; - 'regeneroinnilla` talteenotetun valvottavan aineen uudelleenkäsittelyä ja parantamista erilaisten toimenpiteiden, kuten suodatuksen, kuivauksen, tislauksen ja kemiallisen käsittelyn avulla aineelle määriteltyjen toiminnallisten ominaisuuksien palauttamiseksi. Käsittely ei yleensä tapahdu paikan päällä, vaan keskitetysti. II LUKU VÄHENNYSAIKATAULU 3 artikla Valvottavien aineiden tuotannon rajoittaminen 1 Jollei 8 - 12 kohdasta muuta johdu, jokaisen tuottajan on varmistettava, että: - täysin halogenoitujen kloorifluorihiilivetyjen tuotannon arvioitu määrä ei 1 päivän tammikuuta ja 31 päivän joulukuuta 1994 välisenä aikana ylitä 15 prosenttia sen täysin halogenoitujen kloorifluorihiilivetyjen tuotannolle vuonna 1986 arvioidusta määrästä, - täysin halogenoitujen kloorifluorihiilivetyjen tuotanto ei jatku 31 päivän joulukuuta 1994 jälkeen. Kuitenkin, jollei 8 - 12 kohdasta muuta johdu, jokaisen tuottajan niissä jäsenvaltioissa, joiden täysin halogenoitujen kloorifluorihiilivetyjen tuotannon arvioitu määrä oli alle 15 000 tonnia vuonna 1986, on varmistettava, että: - täysin halogenoitujen kloorifluorihiilivetyjen tuotannon arvioitu määrä ei 1 päivän tammikuuta ja 31 päivän joulukuuta 1994 välisenä aikana, eikä sitä seuraavan kahdentoista kuukauden aikana ylitä 15 prosenttia sen tuotannolle vuonna 1986 arvioidusta määrästä, - täysin halogenoitujen kloorifluorihiilivetyjen tuotanto ei jatku 31 päivän joulukuuta 1995 jälkeen. Jäsenvaltioiden toimittamien ilmoitusten perusteella komissio soveltaa 16 artiklassa säädettyä menettelyä noudattaen Montrealin pöytäkirjan osapuolten hyväksymässä päätöksessä IV/25 määrättyjä perusteita määrittääkseen joka vuosi ne välttämättömät käyttötarkoitukset, joita varten täysin halogenoitujen kloorifluorihiilivetyjen tuotanto ja tuonti voitaisiin sallia yhteisössä 31 päivän joulukuuta 1994 jälkeen, sekä ne käyttäjät, jotka voisivat hyötyä näistä käyttötarkoituksista. Tuotanto ja tuonti sallitaan ainoastaan, jos ei ole mahdollista löytää sopivia vaihtoehtoja tai kierrätettyjä täysin halogenoituja kloorifluorihiilivetyjä joltakin pöytäkirjan osapuolista. Komissio myöntää lupia kolmannessa alakohdassa määrätyille käyttäjille ja ilmoittaa niille sen käyttötarkoituksen, jota varten lupa on myönnetty, ja ne aineet ja aineiden määrät, joita niiden on lupa käyttää. Sen jäsenvaltion toimivaltainen viranomainen, jossa asianomainen tuotanto tapahtuu, voi antaa tuottajalle luvan tuottaa täysin halogenoituja kloorifluorihiilivetyjä 31 päivän joulukuuta 1994 jälkeen toisessa alakohdassa määrättyjen käyttäjien, joille lupa on myönnetty, tarpeen tyydyttämiseksi. Asianomaisen jäsenvaltion toimivaltainen viranomainen ilmoittaa komissiolle etukäteen aikomuksestaan antaa tällainen lupa. 2 Jollei 8 - 12 kohdasta muuta johdu, jokaisen tuottajan on varmistettava, että: - muiden täysin halogenoitujen kloorifluorihiilivetyjen tuotannon arvioitu määrä ei 1 päivän tammikuuta ja 31 päivän joulukuuta 1994 välisenä aikana ylitä 15 prosenttia sen tuotannolle vuonna 1989 arvioidusta määrästä, - muiden täysin halogenoitujen kloorifluorihiilivetyjen tuotanto ei jatku 31 päivän joulukuuta 1994 jälkeen. Jäsenvaltioiden toimittamien ilmoitusten perusteella komissio soveltaa 16 artiklassa säädettyä menettelyä noudattaen Montrealin pöytäkirjan osapuolten hyväksymässä päätöksessä IV/25 määrättyjä perusteita määrittääkseen joka vuosi ne välttämättömät käyttötarkoitukset, joita varten muiden täysin halogenoitujen kloorifluorihiilivetyjen tuotanto ja tuonti voitaisiin sallia yhteisössä 31 päivän joulukuuta 1994 jälkeen, sekä ne käyttäjät, jotka voisivat hyötyä näistä käyttötarkoituksista. Tuotanto ja tuonti sallitaan ainoastaan, jos ei ole mahdollista löytää sopivia vaihtoehtoja tai kierrätettyjä täysin halogenoituja kloorifluorihiilivetyjä joltakin pöytäkirjan osapuolista. Komissio myöntää lupia toisessa alakohdassa määrätyille käyttäjille ja ilmoittaa niille sen käyttötarkoituksen, jota varten lupa on myönnetty ja ne aineet ja aineiden määrät, joita niiden on lupa käyttää. Sen jäsenvaltion toimivaltainen viranomainen, jossa asianomainen tuotanto tapahtuu, voi antaa tuottajalle luvan tuottaa muita täysin halogenoituja kloorifluorihiilivetyjä 31 päivän joulukuuta 1994 jälkeen toisessa alakohdassa määrättyjen käyttäjien, joille lupa on myönnetty, tarpeen tyydyttämiseksi. Asianomaisen jäsenvaltion toimivaltainen viranomainen ilmoittaa komissiolle etukäteen aikomuksestaan antaa tällainen lupa. 3 Jollei 8 - 12 kohdasta muuta johdu, jokaisen tuottajan on varmistettava, että halonien tuotanto ei jatku 31 päivän joulukuuta 1993 jälkeen. Jäsenvaltioiden toimittamien ilmoitusten perusteella komissio soveltaa 16 artiklassa säädettyä menettelyä noudattaen Montrealin pöytäkirjan osapuolten hyväksymässä päätöksessä IV/25 määrättyjä perusteita määrittääkseen ne välttämättömät käyttötarkoitukset, joita varten halonien tuotanto ja tuonti voitaisiin sallia yhteisössä 31 päivän joulukuuta 1993 jälkeen, sekä ne käyttäjät, jotka voisivat hyötyä näistä käyttötarkoituksista. Tuotanto ja tuonti sallitaan ainoastaan, jos ei ole mahdollista löytää sopivia vaihtoehtoja tai kierrätettyjä haloneja joltakin pöytäkirjan osapuolista. Komissio myöntää lupia toisessa alakohdassa määrätyille käyttäjille ja ilmoittaa niille sen käyttötarkoituksen, jota varten lupa on myönnetty ja ne aineet ja aineiden määrät, joita niiden on lupa käyttää. Sen jäsenvaltion toimivaltainen viranomainen, jossa asianomainen tuotanto tapahtuu, voi antaa tuottajalle luvan tuottaa haloneja 31 päivän joulukuuta 1993 jälkeen edellä määrättyjen käyttäjien, joille lupa on myönnetty, tarpeen tyydyttämiseksi. Asianomaisen jäsenvaltion toimivaltainen viranomainen ilmoittaa komissiolle etukäteen aikomuksestaan antaa tällainen lupa. 4 Jollei 8 - 12 kohdasta muuta johdu, jokaisen tuottajan on varmistettava, että: - hiilitetrakloridin tuotannon arvioitu määrä ei 1 päivän tammikuuta ja 31 päivän joulukuuta 1994 välisen jakson aikana ylitä 15 prosenttia sen tuotannolle vuonna 1989 arvioidusta määrästä, - hiilitetrakloridin tuotanto ei jatku 31 päivän joulukuuta 1994 jälkeen. Jäsenvaltioiden toimittamien ilmoitusten perusteella komissio soveltaa 16 artiklassa säädettyä menettelyä noudattaen Montrealin pöytäkirjan osapuolten hyväksymässä päätöksessä IV/25 määrättyjä perusteita määrittääkseen ne välttämättömät käyttötarkoitukset, joita varten hiilitetrakloridin tuotanto ja tuonti voitaisiin sallia yhteisössä 31 päivän joulukuuta 1994 jälkeen, sekä ne käyttäjät, jotka voisivat hyötyä näistä käyttötarkoituksista. Tuotanto ja tuonti sallitaan ainoastaan, jos ei ole mahdollista löytää sopivia vaihtoehtoja tai kierrätettyä hiilitetrakloridia joltakin pöytäkirjan osapuolista. Komissio myöntää lupia toisessa alakohdassa määrätyille käyttäjille ja ilmoittaa niille sen käyttötarkoituksen, jota varten lupa on myönnetty ja ne aineet ja aineiden määrät, joita niiden on lupa käyttää. Sen jäsenvaltion toimivaltainen viranomainen, jossa asianomainen tuotanto tapahtuu, voi antaa tuottajalle luvan tuottaa hiilitetrakloridia 31 päivän joulukuuta 1994 jälkeen toisessa alakohdassa määrättyjen käyttäjien, joille lupa on myönnetty, tarpeen tyydyttämiseksi. Asianomaisen jäsenvaltion toimivaltainen viranomainen ilmoittaa komissiolle etukäteen aikomuksestaan antaa tällainen lupa. 5 Jollei 8 - 12 kohdasta muuta johdu, jokaisen tuottajan on varmistettava, että: - 1,1,1-trikloorietaanin tuotannon arvioitu määrä ei 1 päivän tammikuuta ja 31 päivän joulukuuta 1994 välisen jakson ja sitä seuraavan kahdentoista kuukauden jakson aikana ylitä 50 prosenttia sen tuotannolle vuonna 1989 arvioidusta määrästä, - 1,1,1-trikloorietaanin tuotanto ei jatku 31 päivän joulukuuta 1995 jälkeen. Jäsenvaltioiden toimittamien ilmoitusten perusteella komissio soveltaa 16 artiklassa säädettyä menettelyä noudattaen Montrealin pöytäkirjan osapuolten hyväksymässä päätöksessä IV/25 määrättyjä perusteita määrittääkseen ne välttämättömät käyttötarkoitukset, joita varten 1,1,1-trikloorietaanin tuotanto ja tuonti voitaisiin sallia yhteisössä 31 päivän joulukuuta 1995 jälkeen, sekä ne käyttäjät, jotka voisivat hyötyä näistä käyttötarkoituksista. Tuotanto ja tuonti sallitaan ainoastaan, jos ei ole mahdollista löytää sopivia vaihtoehtoja tai kierrätettyä 1,1,1-trikloorietaania joltakin pöytäkirjan osapuolista. Komissio myöntää lupia toisessa alakohdassa määrätyille käyttäjille ja ilmoittaa niille sen käyttötarkoituksen, jota varten lupa on myönnetty ja ne aineet ja aineiden määrät, joita niiden on lupa käyttää. Sen jäsenvaltion toimivaltainen viranomainen, jossa asianomainen tuotanto tapahtuu, voi antaa tuottajalle luvan tuottaa 1,1,1-trikloorietaania 31 päivän joulukuuta 1995 jälkeen toisessa alakohdassa määrättyjen käyttäjien, joille lupa on myönnetty, tarpeen tyydyttämiseksi. Asianomaisen jäsenvaltion toimivaltainen viranomainen ilmoittaa komissiolle etukäteen aikomuksestaan antaa tällainen lupa. 6 Jollei 8 - 12 kohdasta muuta johdu, jokaisen tuottajan on varmistettava, että: - metyylibromidin tuotannon arvioitu määrä ei 1 päivän tammikuuta ja 31 päivän joulukuuta 1995 välisen jakson ja jokaisen sitä seuraavan kahdentoista kuukauden jakson aikana ylitä sen tuotannolle vuonna 1991 arvioitua määrää, - metyylibromidin tuotannon arvioitu määrä ei 1 päivän tammikuuta ja 31 päivän joulukuuta 1998 välisen jakson ja jokaisen sitä seuraavan kahdentoista kuukauden jakson aikana ylitä 75 prosenttia sen tuotannolle vuonna 1991 arvioidusta määrästä, Tässä kappaleessa säädetyssä metyylibromidin tuotannon arvioidussa määrässä ei oteta huomioon karanteenikäsittelyä ja ennen kuljetusta tehtävää käsittelyä varten tuotettuja määriä. 7 Jollei 10 - 12 kohdasta muuta johdu, jokaisen tuottajan on varmistettava, että osittain halogenoitujen bromifluorihiilivetyjen tuotanto ei jatku 31 päivän joulukuuta 1995 jälkeen. Jäsenvaltioiden toimittamien ilmoitusten perusteella komissio soveltaa 16 artiklassa säädettyä menettelyä noudattaen Montrealin pöytäkirjan osapuolten hyväksymässä päätöksessä IV/25 määrättyjä perusteita määrittääkseen ne välttämättömät käyttötarkoitukset, joita varten osittain halogenoitujen bromifluorihiilivetyjen tuotanto ja tuonti voitaisiin sallia yhteisössä 31 päivän joulukuuta 1995 jälkeen, sekä ne käyttäjät, jotka voisivat hyötyä näistä käyttötarkoituksista. Tuotanto ja tuonti sallitaan ainoastaan, jos ei ole mahdollista löytää sopivia vaihtoehtoja tai kierrätettyjä osittain halogenoituja bromifluorihiilivetyjä joltakin pöytäkirjan osapuolista. Komissio myöntää lupia toisessa alakohdassa määrätyille käyttäjille ja ilmoittaa niille sen käyttötarkoituksen, jota varten lupa on myönnetty, ja ne aineet ja aineiden määrät, joita niiden on lupa käyttää. Sen jäsenvaltion toimivaltainen viranomainen, jossa asianomainen tuotanto tapahtuu, voi antaa tuottajalle luvan tuottaa osittain halogenoituja bromifluorihiilivetyjä 31 päivän joulukuuta 1995 jälkeen toisessa alakohdassa määrättyjen käyttäjien, joille lupa on myönnetty, tarpeen tyydyttämiseksi. Asianomaisen jäsenvaltion toimivaltainen viranomainen ilmoittaa komissiolle etukäteen aikomuksestaan antaa tällainen lupa. 8 Sen jäsenvaltion toimivaltainen viranomainen, jossa asianomainen tuotanto tapahtuu, voi pöytäkirjan sallimissa rajoissa oikeuttaa tuottajan ylittämään 1-6 kohdassa säädetyn tuotannon arvioidun määrän tyydyttääkseen pöytäkirjan 5 artiklan mukaan toimivien osapuolten kotimaisia perustarpeita edellyttäen, että asianomaisen jäsenvaltion ylimääräiset tuotannon arvioidut määrät eivät ylitä pöytäkirjan 2 a - 2 e ja 2 h artiklassa asianomaisille ajanjaksoille tätä varten sallittuja määriä. Asianomaisen jäsenvaltion toimivaltainen viranomainen ilmoittaa etukäteen komissiolle tällaisesta oikeutuksesta. 9 Sen jäsenvaltion toimivaltainen viranomainen, jossa asianomainen tuotanto tapahtuu, voi pöytäkirjan sallimissa rajoissa oikeuttaa tuottajan ylittämään 1 - 5 sekä 7 kohdan mukaisesti sallitun tuotannon arvioidun määrän tyydyttääkseen pöytäkirjan osapuolten välttämättömiä käyttötarkoituksia näiden pyynnöstä. Asianomaisen jäsenvaltion toimivaltainen viranomainen ilmoittaa etukäteen komissiolle tällaisesta oikeutuksesta. 10 Sen jäsenvaltion toimivaltainen viranomainen, jossa asianomainen tuotanto tapahtuu, voi pöytäkirjan sallimissa rajoissa oikeuttaa tuottajan ylittämään 1 - 9 kohdan mukaisesti sallitun tuotannon arvioidun määrän teollista järkeistämistä varten asianomaisessa jäsenvaltiossa, edellyttäen, että kyseisen jäsenvaltion tuotannon arvioidut määrät eivät ylitä sen 1 - 9 kohdan mukaisesti vahvistettujen kotimaisten tuottajien tuotannon arvioitujen määrien summaa asianomaisille ajanjaksoille. Asianomaisen jäsenvaltion toimivaltainen viranomainen ilmoittaa etukäteen komissiolle tällaisesta oikeutuksesta. 11 Komissio voi pöytäkirjan sallimissa rajoissa, sen jäsenvaltion toimivaltaisen viranomaisen suostumuksella, jossa asianomainen tuotanto tapahtuu, oikeuttaa tuottajan ylittämään 1 - 10 kohdan mukaisesti sallitun tuotannon arvioidun määrän jäsenvaltioiden välistä teollista järkeistämistä varten edellyttäen, että kyseisten jäsenvaltioiden yhteenlasketut tuotannon arvioidut määrät eivät ylitä sen 1 - 10 kohdan mukaisesti vahvistettujen kotimaisten tuottajien tuotannon arvioitujen määrien summaa asianomaisille ajanjaksoille. Lisäksi vaaditaan niiden jäsenvaltioiden toimivaltaisten viranomaisten suostumus, joissa tuotantoa aiotaan vähentää. 12 Komissio voi pöytäkirjan sallimissa rajoissa sen jäsenvaltion toimivaltaisen viranomaisen, jossa asianomainen tuotanto tapahtuu, sekä asianomaisen kolmannen maan hallituksen suostumuksella, teollista järkeistämistä varten kolmannen maan kanssa, oikeuttaa tuottajan laskemaan yhteen 1 - 11 kohdan mukaisesti sallitut tuotannon arvioidut määrät kolmannessa maassa olevalle tuottajalle pöytäkirjassa ja maan kansallisessa lainsäädännössä sallittujen tuotannon arvioitujen määrien kanssa edellyttäen, että kahden tuottajan yhteenlaskettu tuotannon arvioitu määrä ei ylitä 1 - 11 kohdan mukaisesti yhteisön tuottajalle sallittujen tuotannon arvioitujen määrien summaa ja kolmannessa maassa olevalle tuottajalle pöytäkirjassa ja maan kansallisessa lainsäädännössä sallittuja tuotannon arvioituja määriä. 4 artikla Valvottavien aineiden tarjonnan rajoittaminen 1 Jollei 10 kohdasta muuta johdu, jokaisen tuottajan on varmistettava, että: - sen markkinoille luovuttama tai itse käyttämä täysin halogenoitujen kloorifluorihiilivetyjen arvioitu määrä ei 1 päivän tammikuuta ja 31 päivän joulukuuta 1994 välisenä aikana ylitä 15 prosenttia sen arvioidusta vuonna 1986 markkinoille luovuttamasta tai itse käyttämästä täysin halogenoitujen kloorifluorihiilivetyjen määrästä, - se ei luovuta markkinoille tai itse käytä täysin halogenoituja kloorifluorihiilivetyjä 31 päivän joulukuuta 1994 jälkeen. Sen jäsenvaltion toimivaltainen viranomainen, jossa asianomainen tuotanto tapahtuu, voi oikeuttaa tuottajan luovuttamaan markkinoille täysin halogenoituja kloorifluorihiilivetyjä 31 päivän joulukuuta 1994 jälkeen 3 artiklan 1 kohdan mukaisesti määriteltyjen käyttäjien, joille lupa on myönnetty, tarpeen tyydyttämiseksi. 2 Jollei 10 kohdasta muuta johdu, jokaisen tuottajan on varmistettava, että: - sen markkinoille luovuttama tai itse käyttämä muiden täysin halogenoitujen kloorifluorihiilivetyjen arvioitu määrä ei 1 päivän tammikuuta ja 31 päivän joulukuuta 1994 välisenä aikana ylitä 15 prosenttia sen arvioidusta vuonna 1989 markkinoille luovuttamasta tai itse käyttämästä muiden täysin halogenoitujen kloorifluorihiilivetyjen määrästä, - se ei luovuta markkinoille tai käytä itse muita täysin halogenoituja kloorifluorihiilivetyjä 31 päivän joulukuuta 1994 jälkeen. Sen jäsenvaltion toimivaltainen viranomainen, jossa asianomainen tuotanto tapahtuu, voi oikeuttaa tuottajan luovuttamaan markkinoille muita täysin halogenoituja kloorifluorihiilivetyjä 31 päivän joulukuuta 1994 jälkeen 3 artiklan 2 kohdan mukaisesti määriteltyjen käyttäjien, joille lupa on myönnetty, tarpeen tyydyttämiseksi. 3 Jollei 10 kohdasta muuta johdu, jokaisen tuottajan on varmistettava, että se ei luovuta markkinoille tai käytä itse haloneja 31 päivän joulukuuta 1993 jälkeen. Sen jäsenvaltion toimivaltainen viranomainen, jossa asianomainen tuotanto tapahtuu, voi oikeuttaa tuottajan luovuttamaan markkinoille haloneja 31 päivän joulukuuta 1993 jälkeen 3 artiklan 3 kohdan mukaisesti määriteltyjen käyttäjien, joille lupa on myönnetty, tarpeen tyydyttämiseksi. 4 Jollei 10 kohdasta muuta johdu, jokaisen tuottajan on varmistettava, että: - sen markkinoille luovuttama tai itse käyttämä hiilitetrakloridin arvioitu määrä ei 1 päivän tammikuuta ja 31 päivän joulukuuta 1994 välisenä aikana ylitä 15 prosenttia sen arvioidusta vuonna 1989 markkinoille luovuttamasta tai itse käyttämästä hiilitetrakloridin määrästä, - se ei luovuta markkinoille tai käytä itse hiilitetrakloridia 31 päivän joulukuuta 1994 jälkeen. Sen jäsenvaltion toimivaltainen viranomainen, jossa asianomainen tuotanto tapahtuu, voi oikeuttaa tuottajan luovuttamaan markkinoille hiilitetrakloridia 31 päivän joulukuuta 1994 jälkeen 3 artiklan 4 kohdan mukaisesti määriteltyjen käyttäjien, joille lupa on myönnetty, tarpeen tyydyttämiseksi. 5 Jollei 10 kohdasta muuta johdu, jokaisen tuottajan on varmistettava, että: - sen markkinoille luovuttama tai itse käyttämä 1,1,1-trikloorietaanin arvioitu määrä ei 1 päivän tammikuuta ja 31 päivän joulukuuta 1994 välisen jakson ja sitä seuraavan kahdentoista kuukauden jakson aikana ylitä 50 prosenttia sen arvioidusta vuonna 1989 markkinoille luovuttamasta tai itse käyttämästä 1,1,1-trikloorietaanin määrästä, - se ei luovuta markkinoille tai käytä itse 1,1,1-trikloorietaania 31 päivän joulukuuta 1995 jälkeen. Sen jäsenvaltion toimivaltainen viranomainen, jossa asianomainen tuotanto tapahtuu, voi oikeuttaa tuottajan luovuttamaan markkinoille 1,1,1-trikloorietaania 31 päivän joulukuuta 1995 jälkeen 3 artiklan 5 kohdan mukaisesti määriteltyjen käyttäjien, joille lupa on myönnetty, tarpeen tyydyttämiseksi. 6 Jollei 10 kohdasta muuta johdu, jokaisen tuottajan on varmistettava, että: - sen markkinoille luovuttama tai itse käyttämä metyylibromidin arvioitu määrä ei 1 päivän tammikuuta ja 31 päivän joulukuuta 1995 välisen jakson ja jokaisen sitä seuraavan kahdentoista kuukauden jakson aikana ylitä 50 % sen arvioitua vuonna 1991 markkinoille luovuttamaa tai itse käyttämää metyylibromidin määrää, - sen markkinoille luovuttama tai itse käyttämä metyylibromidin arvioitu määrä ei 1 päivän tammikuuta ja 31 päivän joulukuuta 1998 välisen jakson ja jokaisen sitä seuraavan kahdentoista kuukauden jakson aikana ylitä 75 prosenttia sen arvioidusta vuonna 1991 markkinoille luovuttamasta tai itse käyttämästä metyylibromidin määrästä. Tämän kappaleen nojalla jokaisen tuottajan markkinoille luovuttamassa tai itse käyttämässä metyylibromidin arvioidussa määrässä ei oteta huomioon määriä, jotka tuottaja luovuttaa markkinoille tai käyttää itse terveydenhoitotarkoituksiin tai jotka lähetetään muualle. 7 Jollei 10 kohdasta muuta johdu, jokaisen tuottajan on varmistettava, että se ei luovuta markkinoille tai käytä itse bromifluorihiilivetyjä 31 päivän joulukuuta 1995 jälkeen. Sen jäsenvaltion toimivaltainen viranomainen, jossa asianomainen tuotanto tapahtuu, voi oikeuttaa tuottajan luovuttamaan markkinoille bromifluorihiilivetyjä 31 päivän joulukuuta 1995 jälkeen pöytäkirjan 3 artiklan 7 kohdan mukaisesti määriteltyjen käyttäjien, joille lupa on myönnetty, tarpeen tyydyttämiseksi. 8 Jollei 10 kohdasta muuta johdu: - tuottajien tai maahantuojien markkinoille luovuttamien tai itse käyttämien osittain halogenoitujen kloorifluorihiilivetyjen arvioitu määrä 1 päivän tammikuuta ja 31 päivän joulukuuta 1995 välisen jakson ja jokaisen sitä seuraavan kahdentoista kuukauden jakson aikana ei ylitä seuraavaa summaa: - 2,6 prosenttia tuottajien tai maahantuojien vuonna 1989 markkinoille luovuttamien tai itse käyttämien täysin halogenoitujen kloorifluorihiilivetyjen arvioidusta määrästä ja - tuottajien tai maahantuojien vuonna 1989 markkinoille luovuttamien tai itse käyttämien osittain halogenoitujen kloorifluorihiilivetyjen arvioitu määrä. Tätä tarkoitusta varten komissio myöntää 16 artiklassa säädettyä menettelyä noudattaen kiintiön jokaiselle tuottajalle tai maahantuojalle joko silloin, kun tuottajien tai maahantuojien markkinoille luovuttama tai itse käyttämä kokonaismäärä saavuttaa 80 prosenttia kyseisestä summasta, tai viimeistään 1 päivänä tammikuuta 2000, sen mukaan, kumpi päivä on aiempi. - niiden osittain halogenoitujen kloorifluorihiilivetyjen määrä, jotka tuottaja tai maahantuoja luovuttaa markkinoille tai käyttää itse 1 päivän tammikuuta ja 31 päivän joulukuuta 2004 välisenä kautena ja jokaisena sitä seuraavana kahdentoista kuukauden kautena, ei ylitä 65 prosenttia myönnetystä kiintiöstä, - niiden osittain halogenoitujen kloorifluorihiilivetyjen määrä, jotka tuottaja tai maahantuoja luovuttaa markkinoille tai käyttää itse 1 päivän tammikuuta ja 31 päivän joulukuuta 2007 välisenä kautena ja jokaisena sitä seuraavana kahdentoista kuukauden kautena, ei ylitä 40 prosenttia myönnetystä kiintiöstä, - niiden osittain halogenoitujen kloorifluorihiilivetyjen määrä, jotka tuottaja tai maahantuoja luovuttaa markkinoille tai käyttää itse 1 päivän tammikuuta ja 31 päivän joulukuuta 2010 välisenä kautena ja jokaisena sitä seuraavana kahdentoista kuukauden kautena, ei ylitä 20 prosenttia myönnetystä kiintiöstä, - niiden osittain halogenoitujen kloorifluorihiilivetyjen määrä, jotka tuottaja tai maahantuoja luovuttaa markkinoille tai käyttää itse 1 päivän tammikuuta ja 31 päivän joulukuuta 2013 välisenä kautena ja jokaisena sitä seuraavana kahdentoista kuukauden kautena, ei ylitä 5 prosenttia myönnetystä kiintiöstä, - tuottaja tai maahantuoja ei saa luovuttaa markkinoille tai käyttää itse osittain halogenoituja kloorifluorihiilivetyjä 31 päivän joulukuuta 2014 jälkeen. Komissio voi 16 artiklassa säädetyn menettelyn mukaisesti tarkistaa osittain halogenoiduille kloorifluorihiilivedyille myönnettyjä kiintiöitä tämän asetuksen sallimissa rajoissa. 9 Edellä 1 - 7 kohdassa tarkoitettuja määriä sovelletaan käyttämättömiin yhteisössä tuotettuihin aineisiin, joita tuottaja luovuttaa markkinoille tai käyttää itse yhteisön sisällä. Edellä 8 kohdassa tarkoitettuja määriä sovelletaan käyttämättömiin aineisiin, joita tuottaja tai maahantuoja luovuttaa markkinoille tai käyttää itse yhteisön sisällä ja jotka on tuotettu yhteisössä tai tuotu sinne. 10 Kaikki tuottajat, joilla on oikeus luovuttaa tässä artiklassa tarkoitettuja aineita markkinoille tai käyttää niitä itse, voivat siirtää oikeutensa kaikkien tämän artiklan mukaisesti vahvistettujen määrien tai niiden osan suhteen toiselle tuottajalle yhteisössä. Oikeuden saaneen tuottajan on välittömästi ilmoitettava siitä komissiolle. Markkinoille luovuttamista tai käyttöä koskevan oikeuden siirtäminen ei merkitse oikeutta lisätuotantoon. Komissio voi tuottajan pyynnöstä ryhtyä toimenpiteisiin niiden puutteiden korjaamiseksi, jotka koskevat tuottajan oikeuksia luovuttaa markkinoille tai käyttää itse osittain halogenoituja kloorifluorihiilivetyjä pöytäkirjan sallimissa rajoissa. 5 artikla Osittain halogenoitujen kloorifluorihiilivetyjen käytön rajoittaminen 1 Tämän asetuksen voimaantuloa seuraavan kuudennen kuukauden ensimmäisestä päivästä lähtien osittain halogenoitujen kloorifluorihiilivetyjen käyttö on kielletty lukuun ottamatta niiden käyttöä: - liuottimina - jäähdytysaineina - eristykseen käytettävien kovien vaahtomuovien ja turvatarkoituksiin käytettävien yhtenäisen pinnan muodostavien solumuovien tuotannossa, - laboratoriotarkoituksissa, erityisesti tutkimus- ja kehitystyössä, - raaka-aineena muiden kemikaalien valmistuksessa ja - kantokaasuina sterilointiaineissa suljetuissa järjestelmissä. 2 1 päivästä tammikuuta 1996 alkaen osittain halogenoitujen kloorifluorihiilivetyjen käyttö on kielletty: - muissa kuin suljetuissa järjestelmissä tapahtuvassa käytössä liuottimina, mukaan luettuina puhdistuslaitteet ja ilman kylmäaluetta olevat avoimet kosteudenpoisto- tai kuivausjärjestelmät; sideaineissa ja muotinirrotusaineissa silloin, kun niitä ei käytetä suljetussa laitteistossa; putkistojen puhdistuksessa, jos kloorifluorihiilivetyjä ei oteta talteen, ja aerosoleissa, lukuun ottamatta käyttöä reagenssien liuottimina sormenjälkien kehittämisessä huokoisilta pinnoilta kuten paperilta ja käyttöä kiinnitysaineena 1 päivän tammikuuta 1996 jälkeen valmistetuissa lasertulostimissa, - 31 päivän joulukuuta 1995 jälkeen valmistetuissa laitteissa seuraavia käyttötarkoituksia varten: a) jäähdytysaineina muissa kuin suljetuissa suorahaihdutusjärjestelmissä; b) jäähdytysaineina kotitalouksien käyttämissä jääkaapeissa ja pakastimissa; c) autojen ilmastointilaitteissa; d) julkisen maaliikenteen ilmastointilaitteissa. 3 1 päivästä tammikuuta 1998 alkaen osittain halogenoitujen kloorifluorihiilivetyjen käyttö kielletään 31 päivän joulukuuta 1997 jälkeen valmistetuissa laitteissa seuraavia käyttötarkoituksia varten: - julkisen rautatieliikenteen ilmastointilaitteissa, - kantokaasuina sterilointiaineissa suljetuissa järjestelmissä. 4 1 päivästä tammikuuta 2000 alkaen osittain halogenoitujen kloorifluorihiilivetyjen käyttö kielletään 31 päivän joulukuuta 1999 jälkeen valmistetuissa laitteissa seuraavia käyttötarkoituksia varten: - jäähdytysaineina julkisesti ja jakelussa käytettävissä kylmävarastoissa, - jäähdytysaineina laitteissa, joiden akseliteho on vähintään 150 kW, paitsi silloin, kun koodit, turvallisuussäännöt tai muut tämänkaltaiset pakkokeinot rajoittavat ammoniakin käyttöä. 5 Tämän artiklan nojalla laitteiden, joita käyttörajoitus koskee, tuonti, vapaasti liikkeelle laskeminen tai markkinoille luovuttaminen on kielletty alkaen päivästä, jolloin käyttörajoitus tulee voimaan. Laitteet, joiden on todettu olevan ennen käyttörajoituksen alkamispäivää valmistettuja, eivät kuulu kiellon piiriin. 6 Komissio voi 16 artiklassa säädetyn menettelyn mukaisesti, ottaen huomioon teknisen kehityksen, täydentää, supistaa tai muuttaa 1 - 4 kohdassa olevaa luetteloa. III LUKU KAUPAN SÄÄNTELY 6 artikla Lupa kolmansista maista tapahtuvaan tuontiin 1 Valvottavien aineiden laskeminen yhteisössä vapaasti liikkeelle tai niiden sisäinen jalostus edellyttää tuontiluvan esittämistä, olivatpa aineet käyttämättömiä, talteenotettuja tai regeneroituja. Luvat myöntää komissio todettuaan niiden noudattavan 6, 7, 8 ja 12 artiklaa. Komissio toimittaa jokaisesta luvasta jäljennöksen sen jäsenvaltion toimivaltaiselle viranomaiselle, jonne tuonnin odotetaan tapahtuvan. Tätä tarkoitusta varten kukin jäsenvaltio määrää oman toimivaltaisen viranomaisen. 2 Lupapyynnössä on oltava: a) maahantuojan ja viejän nimi ja osoite; b) sen maan nimi, josta aine viedään; c) kunkin valvottavan aineen kuvaus, jossa esitetään: - sen kaupallinen kuvaus, - ilmoitus yhdistetyn nimikkeistön nimikkeestä, - ilmoitus aineen luonteesta (käyttämätön, talteenotettu tai regeneroitu), - ilmoitus asianomaisesta määrästä kiloina; d) suunnitellun tuonnin käyttötarkoitus (valvottavan aineen tuhoaminen osapuolten hyväksymää tekniikkaa apuna käyttäen, kierrätys, käyttö raaka-aineena tai muu käyttö); e) suunnitellun tuonnin paikka ja aika, jos ne ovat tiedossa. 3 Komissio voi vaatia todistuksen tuotavan aineen luonteesta. 7 artikla Valvottavien aineiden tuonti kolmansista maista 1 Lukuun ottamatta osapuolten hyväksymää tekniikkaa hyväksi käyttämällä tuhottavia aineita tai muiden kemikaalien valmistuksessa raaka-aineina käytettäviä aineita tai karanteenikäsittelyä tai ennen kuljetusta tapahtuvaa käsittelyä varten käytettäviä aineita kolmansista maista tuotujen valvottavien aineiden laskeminen yhteisössä vapaasti liikkeelle on määrärajoitusten alaista sanotun kuitenkaan rajoittamatta 4 artiklan 8 kohdan soveltamista. Nämä rajat on määritellään 16 artiklassa säädettyä menettelyä noudattaen. 2 Komission on otettava käyttöön liitteessä II tai 4 artiklan 8 kohdassa vahvistetut kiintiöt, joita sovelletaan jokaisena kyseisessä liitteessä tai 4 artiklan 1 kohdassa säädettynä kahdentoista kuukauden kautena, ja jaettava ne yrityksille 16 artiklassa säädetyn menettelyn mukaisesti. 3 Komissio voi 16 artiklassa säädetyn menettelyn mukaisesti muuttaa liitteessä II vahvistettuja kiintiöitä. 4 Komissio voi antaa luvan tuoda yhteisöön valvottavia aineita liitteessä II ja 4 artiklan 8 kohdassa säädettyjen määrien lisäksi 3 artiklan 1 - 5 sekä 7 kohdassa tarkoitettujen käyttäjien, joille lupa on myönnetty, tarpeen tyydyttämiseksi. 5 Komissio voi antaa yrityksille luvan laskea yhteisössä vapaasti liikkeelle osapuolten sopimaa tekniikkaa hyväksi käyttäen tuhottavia aineita tai muiden kemikaalien valmistuksessa raaka-aineina käytettäviä tai karanteenikäsittelyä tai ennen kuljetusta tapahtuvaa käsittelyä varten käytettäviä valvottavia aineita 16 artiklassa säädettyä menettelyä noudattaen. 8 artikla Valvottavien aineiden tuonti valtioista, jotka eivät ole pöytäkirjan osapuolia 1 Muista kuin pöytäkirjan osapuoliin kuuluvista maista tuotujen täysin halogenoitujen kloorifluorihiilivetyjen, muiden täysin halogenoitujen kloorifluorihiilivetyjen, halonien, hiilitetrakloridin tai 1,1,1-trikloorietaanin vapaasti liikkeelle laskeminen yhteisössä on kielletty, olivatpa aineet käyttämättömiä, talteenotettuja tai regeneroituja. 2 Muista kuin pöytäkirjan osapuoliin kuuluvista maista tuotujen käyttämättömien, talteenotettujen tai regeneroitujen osittain halogenoitujen bromifluorihiilivetyjen vapaasti liikkeelle laskeminen yhteisössä kielletään yhden vuoden kuluttua pöytäkirjan toisen muutoksen voimaantulopäivästä. Komissio julkaisee Euroopan yhteisöjen virallisessa lehdessä kyseisen muutoksen voimaantulopäivän. 9 artikla Valvottavia aineita sisältävien tuotteiden tuonti maista, jotka eivät ole pöytäkirjan osapuolia 1 Jollei 4 kohdassa tarkoitetusta päätöksestä muuta johdu, muista kuin pöytäkirjan osapuoliin kuuluvista maista tuotujen, täysin halogenoituja kloorifluorihiilivetyjä tai haloneja sisältävien tuotteiden vapaasti liikkeelle laskeminen yhteisössä on kielletty. 2 Jollei 4 kohdassa tarkoitetusta päätöksestä muuta johdu, muista kuin pöytäkirjan osapuoliin kuuluvista maista tuotujen, muita täysin halogenoituja kloorifluorihiilivetyjä, hiilitetrakloridia tai 1,1,1-trikloorietaania sisältävien tuotteiden vapaasti liikkeelle laskeminen yhteisössä on kielletty. 3 Jollei 4 kohdassa tarkoitetusta päätöksestä muuta johdu, muista kuin pöytäkirjan osapuoliin kuuluvista maista tuotujen, osittain halogenoituja bromifluorihiilivetyjä sisältävien tuotteiden vapaasti liikkeelle laskeminen yhteisössä on kielletty. 4 Komissio voi 16 artiklassa säädettyä menettelyä noudattaen tehdä lisäyksiä, poistoja tai muutoksia liitteessä V olevaan luetteloon osapuolten laatimien luetteloiden perusteella. 10 artikla Valvottavia aineita käyttäen valmistettujen tuotteiden tuonti valtioista, jotka eivät ole pöytäkirjan osapuolia Neuvosto antaa komission ehdotuksesta osapuolten tekemän päätöksen perusteella säännöt noudatettaviksi valvottavia aineita käyttäen valmistettujen ja sellaisiksi varmuudella tunnistettavien, mutta näitä aineita sisältämättömien tuotteiden laskemiselle yhteisössä vapaasti liikkeelle, jos tuotteet on tuotu valtioista, jotka eivät ole pöytäkirjan osapuolia. Näiden tuotteiden tunnistaminen tapahtuu teknisten lausuntojen perusteella, joita pöytäkirjan osapuolet saavat määräajoin. Neuvosto ratkaisee asian määräenemmistöllä. 11 artikla Valvottavien aineiden vienti valtioihin, jotka eivät ole pöytäkirjan osapuolia 1 Täysin halogenoitujen kloorifluorihiilivetyjen, muiden täysin halogenoitujen kloorifluorihiilivetyjen, halonien, hiilitetrakloridin tai 1,1,1-trikloorietaanin vienti yhteisöstä valtioihin, jotka eivät ole pöytäkirjan osapuolia, olivatpa aineet käyttämättömiä, talteenotettuja tai regeneroituja, on kielletty. 2 Yhden vuoden kuluttua Euroopan yhteisöjen virallisessa lehdessä 8 artiklan 2 kohdan säädösten mukaisesti julkaistusta päivämäärästä alkaen kielletään käyttämättömien, talteenotettujen tai regeneroitujen osittain halogenoitujen bromifluorihiilivetyjen vienti yhteisöstä valtioihin, jotka eivät ole pöytäkirjan osapuolia. 12 artikla Poikkeuslupa kaupalle valtioiden kanssa, jotka eivät ole pöytäkirjan osapuolia Poiketen 8 artiklasta, 9 artiklan 1, 2 ja 3 kohdasta sekä 11 artiklasta komissio voi sallia valvottavien aineiden sekä yhtä tai useampaa näistä aineista sisältävien ja/tai näitä aineita käyttäen valmistettujen tuotteiden kaupan valtion kanssa, joka ei ole pöytäkirjan osapuoli, sikäli kuin valtion, joka ei ole kyseisen pöytäkirjan osapuoli, arvioidaan osapuolten kokouksessa noudattavan täysin pöytäkirjan 2, 2 a - 2 e, 2 g ja 4 artiklaa ja se on toimittanut tätä varten pöytäkirjan 7 artiklassa tarkoitetut tiedot. Komissio tekee päätöksensä 16 artiklassa säädetyn menettelyn mukaisesti. 13 artikla Kauppa niiden alueiden kanssa, joita pöytäkirja ei kata 1 Jollei 2 kohdan mukaisesta päätöksestä muuta johdu, 8, 9 ja 11 artiklaa sovelletaan jokaiseen alueeseen, jota pöytäkirja ei kata, samoin kuin niitä sovelletaan jokaiseen valtioon, joka ei ole pöytäkirjan osapuoli. 2 Jos sellaisen valtion viranomaiset, jota pöytäkirja ei kata, noudattavat täydellisesti pöytäkirjan 2, 2 a - 2 e, 2 g ja 4 artiklaa ja ovat ilmoittaneet tätä varten pöytäkirjan 7 artiklassa määrätyt tiedot, komissio voi päättää, että 8, 9 ja 11 artiklaa ei osittain tai kokonaisuudessaan sovelleta tällä alueella. Komissio tekee päätöksensä 16 artiklassa säädetyn menettelyn mukaisesti. IV LUKU PÄÄSTÖJÄ KOSKEVA SÄÄNTELY 14 artikla Käytettyjen valvottavien aineiden talteenotto Tämän asetuksen voimaantulopäivää seuraavan neljännen kuukauden ensimmäisestä päivästä alkaen täysin halogenoidut kloorifluorihiilivedyt, muut täysin halogenoidut kloorifluorihiilivedyt, halonit, hiilitetrakloridi, 1,1,1-trikloorietaani, osittain halogenoidut bromifluorihiilivedyt ja osittain halogenoidut kloorifluorihiilivedyt, joita on: - kaupallisissa ja teollisissa jäähdytys- ja ilmastointilaitteissa, - liuottimia sisältävissä laitteissa ja - palonsammutuslaitteistoissa, on otettava talteen, jos se on toteutettavissa, tuhottaviksi osapuolten hyväksymää tekniikkaa tai mitä tahansa muuta ympäristön kannalta hyväksyttävää tuhoamistekniikkaa apuna käyttäen, tai ne kierrätetään tai regeneroidaan näiden laitteiden kunnossapito- ja huoltotoimenpiteiden aikana ja ennen näiden laitteiden purkua ja käytöstä poistamista. Tässä tarkoituksessa jäsenvaltiot voivat määritellä huoltohenkilökunnalta vaadittavan vähimmäispätevyystason. Tämä säännös ei rajoita jätteistä 15 päivänä heinäkuuta 1975 annetun neuvoston direktiivin 75/442/ETY(6) soveltamista eikä valtioiden toteuttamia toimenpiteitä sen säännösten muuttamiseksi. Ennen joulukuun 31 päivää 1994 komissio esittää Euroopan parlamentille ja neuvostolle selvityksen tämän artiklan säännösten toimeenpanemisesta jäsenvaltioissa. 15 artikla Valvottavien aineiden vuodot 1 Tämän asetuksen voimaantulopäivää seuraavan neljännen kuukauden ensimmäisestä päivästä alkaen ryhdytään kaikkiin toteutettavissa oleviin varotoimenpiteisiin täysin halogenoitujen kloorifluorihiilivetyjen, muiden täysin halogenoitujen kloorifluorihiilivetyjen, halonien, hiilitetrakloridin, 1,1,1-trikloorietaanin, osittain halogenoitujen bromifluorihiilivetyjen ja osittain halogenoitujen kloorifluorihiilivetyjen vuotojen estämiseksi kaupallisista ja teollisista ilmastointi- ja jäähdytyslaitteista, palonsammutuslaitteistoista ja liuottimia sisältävistä laitteista niiden valmistuksen, asentamisen, toiminnan ja huollon aikana. Tässä tarkoituksessa jäsenvaltiot voivat määritellä huoltohenkilökunnalta vaadittavan vähimmäispätevyystason. 2 Tämän asetuksen voimaantulopäivää seuraavan neljännen kuukauden ensimmäisestä päivästä alkaen ryhdytään kaikkiin toteutettavissa oleviin varotoimenpiteisiin metyylibromidin vuotojen estämiseksi kaasutuslaitteista ja sellaisten toimenpiteiden aikana, joissa metyylibromidia käytetään. Tässä tarkoituksessa jäsenvaltiot voivat määritellä huoltohenkilökunnalta vaadittavan vähimmäispätevyystason. 3 Tämän asetuksen voimaantulopäivää seuraavan neljännen kuukauden ensimmäisestä päivästä alkaen ryhdytään kaikkiin toteutettavissa oleviin varotoimenpiteisiin valvottavien aineiden vuotojen estämiseksi niitä käytettäessä raaka-aineina muita kemikaaleja valmistettaessa. 4 Tämän asetuksen voimaantulopäivää seuraavan neljännen kuukauden ensimmäisestä päivästä alkaen ryhdytään kaikkiin toteutettavissa oleviin varotoimenpiteisiin valvottavien aineiden vuotojen estämiseksi vuotojen syntyessä tahattomasti muita kemikaaleja valmistettaessa. V LUKU HALLINTO, TIETOJEN ILMOITTAMINEN JA LOPPUSÄÄNNÖKSET 16 artikla Hallinto Komissiota avustaa komitea, jossa ovat jäsenvaltioiden edustajat ja puheenjohtajana komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä. Neuvosto voi määräenemmistöllä päättää asiasta toisin 3 alakohdassa tarkoitetun ajan kuluessa. 17 artikla Tietojen ilmoittaminen 1 a) Kaikkien valvottavien aineiden tuottajien, tuojien ja/tai viejien on ilmoitettava komissiolle alkaen vuodesta 1995 viimeistään kunkin vuoden 31 päivänä maaliskuuta seuraavat niitä koskevat tiedot ja toimitettava niistä jäljennös asianomaisen jäsenvaltion toimivaltaiselle viranomaiselle: - tuotanto, - edellä 3 artiklan 1 - 5 kohdan ja 7 kohdan mukaisesti määriteltyjen käyttäjien, joille lupa on myönnetty, tarpeen tyydyttämiseksi tuotetut määrät, - edellä 3 artiklan 8 kohdassa tarkoitettu tuotannon lisääminen osapuolten kotimaisten perustarpeiden tyydyttämiseksi pöytäkirjan 5 artiklan mukaisesti, - edellä 3 artiklan 9 kohdassa tarkoitettu tuotannon lisääminen pöytäkirjan osapuolten välttämättömien käyttötarkoitusten tyydyttämiseksi, - edellä 3 artiklan 10, 11 ja 12 kohdassa tarkoitetun tuotannon lisääminen teollisen järkeistämisen yhteydessä, mitä varten on saatu lupa, - kierrätetyt määrät, - osapuolten hyväksymien menetelmien mukaisesti tuhotut määrät, - varastot, - tuotujen käyttämättömien aineiden laskeminen vapaasti liikkeelle yhteisössä ilmoitettuna erikseen pöytäkirjan osapuolivaltioille ja valtioille, jotka eivät ole sen osapuolia, - yhteisöön tuodut aineet edellä 3 artiklan 1 - 5 kohdan ja 7 kohdan mukaisesti määriteltyjen käyttäjien, joille lupa on myönnetty, tarpeen tyydyttämiseksi, - yhteisössä tuotettujen aineiden määrien vienti ilmoitettuna erikseen pöytäkirjan osapuolivaltioille ja valtioille, jotka eivät ole sen osapuolia, - tuotetut määrät, joita se on luovuttanut markkinoille tai itse käyttänyt yhteisössä, - muiden kemikaalien valmistuksessa raaka-aineina käytetyt määrät, joista kaikki koskevat valvottavia aineita edellisen vuoden 1 päivän tammikuuta ja 31 päivän joulukuuta välisenä kautena. Näiden velvoitteiden estämättä tässä kohdassa tarkoitettu ilmoittaminen 1 päivän tammikuuta ja 31 päivän joulukuuta 1993 väliselle ajalle on tehtävä viimeistään tämän asetuksen voimaantuloa seuraavan neljännen kuukauden viimeisenä päivänä. b) Edellä 4 artiklan 8 kohdan mukaan jokaisen osittain halogenoitujen kloorifluorihiilivetyjen tuottajan tai maahantuojan on ilmoitettava komissiolle tämän asetuksen voimaantuloa seuraavan vuosineljänneksen viimeisenä päivänä ja jatkossa jokaisen vuosineljänneksen viimeisenä päivänä - yhteisössä markkinoille luovuttamansa tai itse käyttämänsä osittain halogenoitujen kloorifluorihiilivetyjen tuotanto, - osittain halogenoitujen kloorifluorihiilivetyjen tuontinsa yhteisöön, ja toimitettava jäljennös kyseisen jäsenvaltion toimivaltaiselle viranomaiselle. 2 Jokaisen 3 artiklan 1 - 5 kohdan ja 7 kohdan mukaisesti nimetyn käyttäjän on ilmoitettava komissiolle viimeistään joka vuoden 31 päivänä maaliskuuta täysin halogenoitujen kloorifluorihiilivetyjen, muiden täysin halogenoitujen kloorifluorihiilivetyjen, halonien ja hiilitetrakloridin osalta vuodesta 1996 alkaen ja 1,1,1-trikloorietaanin ja osittain halogenoitujen bromifluorihiilivetyjen osalta vuodesta 1997 alkaen, mihin se on käyttänyt ja kuinka suuria määriä aineita, joihin se on saanut luvan 3 artiklan asianomaisten kohtien mukaisesti, ja toimitettava jäljennös niiden jäsenvaltioiden toimivaltaisille viranomaisille, joiden alueella kyseinen käyttäminen tapahtuu. 3 Kaikkien metyylibromidia vuonna 1991 tuottaneiden, tuoneiden ja/tai vieneiden on ilmoitettava komissiolle viimeistään tämän asetuksen voimaantuloa seuraavan neljännen kuukauden viimeisenä päivänä edellä 1 kohdassa mainitut tiedot tuon vuoden osalta ja toimitettava niistä jäljennös asianomaisen jäsenvaltion toimivaltaiselle viranomaiselle. Kaikkien tuottajien, tuojien ja/tai viejien olisi lisäksi ilmoitettava karanteenikäsittelyä tai ennen kuljetusta tapahtuvaa käsittelyä varten käytetyt määrät. 4 Komissio toteuttaa tarpeelliset toimenpiteet annettujen tietojen luottamuksellisuuden suojelemiseksi. 18 artikla Tarkastus 1 Suorittaessaan sille tällä asetuksella annettuja tehtäviä komissio voi saada kaikki tarvittavat tiedot yrityksiltä sekä jäsenvaltioiden hallituksilta ja toimivaltaisilta viranomaisilta. 2 Lähettäessään tietopyynnön yritykselle komissio toimittaa samalla sen jäsenvaltion toimivaltaiselle viranomaiselle, jonka alueella yrityksen toimipaikka sijaitsee, jäljennöksen pyynnöstä sekä ilmoituksen siitä, miksi näitä tietoja tarvitaan. 3 Jäsenvaltion toimivaltaiset viranomaiset suorittavat tutkimukset, joita komissio tämän asetuksen mukaisesti pitää tarpeellisina. 4 Jos komissio ja sen jäsenvaltion toimivaltainen viranomainen, jonka alueella tutkimus on määrä tehdä, siten sopivat, komission viranhaltijat avustavat tällaisen viranomaisen viranhaltijoita näiden tehtävien suorittamisessa. 5 Komissio toteuttaa tarpeelliset toimenpiteet tämän artiklan nojalla saatujen tietojen luottamuksellisuuden suojelemiseksi. 19 artikla Seuraamukset Jäsenvaltiot vahvistavat seuraamukset, joita sovelletaan tämän asetuksen säännösten tai sen täytäntöön panemiseksi toteutettujen kansallisten toimenpiteiden rikkomistapauksessa. 20 artikla 1 Kumotaan asetus (ETY) N:o 594/91. 2 Edellä 1 kohdassa tehdyt viittaukset kumottuun asetukseen on katsottava viittauksiksi tähän asetukseen. 21 artikla Voimaantulo Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 1994. Neuvoston puolesta Puheenjohtaja A. MERKEL (1) EYVL N:o C 232, 28.8.1993, s. 6 (2) EYVL N:o C 52, 19.2.1994, s. 8 (3) Euroopan parlamentin lausunto, annettu 8 päivänä helmikuuta 1994 (EYVL N:o C 61, 28.2.1994, s. 114), neuvoston yhteinen kanta, vahvistettu 27 päivänä heinäkuuta 1994 (EYVL N:o C 301, 27.10.1994, s. 1) ja Euroopan parlamentin päätös, tehty 17 päivänä marraskuuta 1994 (4) EYVL N:o L 67, 14.3.1991, s. 1 (5) EYVL N:o L 405, 31.12.1992, s. 41 (6) EYVL N:o L 194, 25.7.1975, s. 39. Direktiiviä on muutettu direktiivillä 91/156/ETY (EYVL N:o L 78, 26.3.1991, s. 32) ja direktiivillä 91/692/ETY (EYVL N:o L 377, 31.12.1991, s. 48) LIITE I Aineet, joita asetus koskee >TAULUKON PAIKKA> LIITE II Kolmansista maista tulevan tuonnin määrän rajat (arvioidut määrät tonneina) >TAULUKON PAIKKA> LIITE III Liitteissä I ja II mainittujen aineiden yhdistetyn nimikkeistön koodi ja tavaran kuvaus >TAULUKON PAIKKA> LIITE IV Yhteisön osittain halogenoitujen kloorifluorihiilivetyjen tuottajille ja maahantuojille markkinoille luovuttamiseen ja omaan käyttöön vahvistetut enimmäismäärät >TAULUKON PAIKKA> LIITE V Valvottavia aineita sisältävien tuotteiden CN-koodit (1) 1 Henkilö- ja kuorma-autojen ilmastointilaitteet >TAULUKON PAIKKA> 2 Kotitalouksien ja teollisuuden käyttämät jäähdytys- ja ilmastointilaitteet/lämpöpumput Jääkaapit: >TAULUKON PAIKKA> Pakastimet: >TAULUKON PAIKKA> Kuivaimet: >TAULUKON PAIKKA> Jäähdytyslaitteistot: >TAULUKON PAIKKA> Jääntekokoneet: >TAULUKON PAIKKA> Ilmastointilaitteet ja lämpöpumput: >TAULUKON PAIKKA> 3 Aerosolituotteet, lukuun ottamatta lääketieteellisiin tarkoituksiin käytettäviä aerosoleja Elintarvikkeet: >TAULUKON PAIKKA> Maalit ja lakat; valmiit vesipigmentit; värit: >TAULUKON PAIKKA> Hajuste-, kosmeettiset ja toilettivalmisteet: >TAULUKON PAIKKA> Pinta-aktiiviset aineet: >TAULUKON PAIKKA> Voiteluvalmisteet: >TAULUKON PAIKKA> Kiillotus-, hankaus- ja puhdistusvalmisteet: >TAULUKON PAIKKA> Helposti syttyvistä aineista valmistetut tuotteet: >TAULUKON PAIKKA> Hyönteisten torjunta-aineet, rotanmyrkyt, sienitautien torjunta-aineet, rikkakasvien torjunta-aineet, jne.: >TAULUKON PAIKKA> Viimeistelyvalmisteet, jne.: >TAULUKON PAIKKA> Orgaaniset liuotinaineseokset, jne.: >TAULUKON PAIKKA> Valmistetut huurteen- ja jäänpoistonesteet: >TAULUKON PAIKKA> Kemianteollisuuden ja sen liitännäisalojen tuotteet: >TAULUKON PAIKKA> Silikonit alkumuodossa: >TAULUKON PAIKKA> Aseet: >TAULUKON PAIKKA> 4 Käsisammuttimet: >TAULUKON PAIKKA> 5 Eristyslevyt, levyt ja putkisuojat >TAULUKON PAIKKA> 6 Esipolymeerit >TAULUKON PAIKKA> (1) Nämä tullikoodit on tarkoitettu helpottamaan jäsenvaltioiden tulliviranomaisia